CELEX: 52012JC0003
Language: lt
Date: 2012-02-20
Title: Bendras pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje

|
			
		
		
		52012JC0003
		
			Bendras pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje /* JOIN/2012/03 final - 2012/0031 (NLE) */
			
				
		
		
			
			   	AIŠKINAMASIS MEMORANDUMAS
(1)              
2012 m. sausio 18 d. Taryba
priėmė Reglamentą (ES) Nr. 36/2012 dėl
ribojamųjų priemonių, atsižvelgiant į padėtį
Sirijoje. Reglamentu panaikintas ir pakeistas Reglamentas (ES) Nr. 442/2011.

(2)              
Taryba pasiekė politinį susitarimą
imtis papildomų priemonių: uždrausti parduoti, pirkti, gabenti arba
tarpininkauti perkant ar parduodant auksą, tauriuosius metalus bei
deimantus, imtis ribojamųjų priemonių prieš Sirijos
centrinį banką ir papildyti tikslinių asmenų bei
subjektų sąrašą. 
(3)              
Ši priemonė patenka į Sutarties dėl
Europos Sąjungos veikimo taikymo sritį, todėl Vyriausiasis
įgaliotinis užsienio reikalams ir saugumo politikai ir Europos Komisija
siūlo šias priemones nustatyti iš dalies keičiant Reglamentą
(ES) Nr. 36/2012.
2012/0031 (NLE)
Bendras pasiūlymas
TARYBOS REGLAMENTAS
kuriuo iš dalies keičiamas Reglamentas
(ES) Nr. 36/2012 dėl ribojamųjų priemonių,
atsižvelgiant į padėtį Sirijoje
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 215 straipsnį, 
atsižvelgdama į Tarybos sprendimą 2011/782/BUSP
dėl ribojamųjų priemonių Sirijai[1],

atsižvelgdama į bendrą Sąjungos
vyriausiojo įgaliotinio užsienio reikalams ir saugumo politikai ir Europos
Komisijos pasiūlymą,
kadangi:
(1)              
2012 m. sausio 18 d. Taryba priėmė
Reglamentą (ES) Nr. 36/2012 dėl ribojamųjų
priemonių, atsižvelgiant į padėtį Sirijoje[2];

(2)              
atsižvelgiant į Sirijos Vyriausybės
tebevykdomas smurtines represijas ir žmogaus teisių pažeidimus, Tarybos
sprendimu 2012/.../BUSP, kuriuo iš dalies keičiamas Sprendimas 2011/782/BUSP,
nustatytos papildomos priemonės: uždrausti parduoti, pirkti, gabenti arba
tarpininkauti perkant ar parduodant auksą, tauriuosius metalus bei
deimantus, imtis ribojamųjų priemonių prieš Sirijos
centrinį banką ir papildyti tikslinių asmenų bei
subjektų sąrašą; 
(3)              
šios priemonės patenka į Sutarties
dėl Europos Sąjungos veikimo taikymo sritį, todėl joms
įgyvendinti būtina imtis reguliavimo veiksmų Sąjungos
lygiu, visų pirma siekiant užtikrinti, kad ekonominės veiklos
vykdytojai visose valstybėse narėse jas taikytų vienodai;
(4)              
todėl Tarybos reglamentą (ES) Nr. 36/2012
reikėtų atitinkamai iš dalies keisti;
(5)              
kad šiame reglamente numatytos priemonės
būtų veiksmingos, šis reglamentas turi įsigalioti nedelsiant,
PRIĖMĖ ŠĮ
REGLAMENTĄ:
1 straipsnis
Reglamentas (ES) Nr. 36/2012 iš dalies
keičiamas taip:
(1)        Įterpiamas 11a straipsnis:
„11a straipsnis
1.           Draudžiama:
a)      tiesiogiai arba netiesiogiai Sirijos
Vyriausybei, jos viešosioms įstaigoms, korporacijoms ir agentūroms,
Sirijos centriniam bankui, bet kuriam jų vardu ar jiems vadovaujant
veikiančiam asmeniui, subjektui ar įstaigai arba bet kuriam jiems
nuosavybės teise priklausančiam arba jų kontroliuojamam
subjektui ar įstaigai parduoti, tiekti, perduoti arba eksportuoti VIII
priede nurodytą Sąjungos arba kitokios kilmės auksą,
tauriuosius metalus ir deimantus; 
b)      iš Sirijos Vyriausybės, jos
viešųjų įstaigų, korporacijų ir agentūrų,
Sirijos centrinio banko ir bet kurio jų vardu ar jiems vadovaujant
veikiančio asmens, subjekto ar įstaigos arba bet kurio jiems
nuosavybės teise priklausančio arba jų kontroliuojamo subjekto
ar įstaigos pirkti, importuoti arba gabenti VIII priede nurodytą
Sirijos arba kitokios kilmės auksą, tauriuosius metalus ir deimantus;
ir
c)       tiesiogiai
arba netiesiogiai Sirijos Vyriausybei, jos viešosioms įstaigoms,
korporacijoms ir agentūroms, Sirijos centriniam bankui ir bet kuriam
jų vardu ar jiems vadovaujant veikiančiam asmeniui, subjektui ar
įstaigai arba bet kuriam jiems nuosavybės teise priklausančiam
arba jų kontroliuojamam subjektui ar įstaigai teikti techninę
paramą arba tarpininkavimo paslaugas, finansavimą ar finansinę
paramą, susijusią su a ir b punktuose minėtomis prekėmis. 
2.           Į
VIII priedą įtraukiamas auksas, taurieji metalai ir deimantai,
kuriems taikomi 1 dalyje minėti draudimai.“ 
(2)          Įterpiamas
21a straipsnis:
„21a straipsnis
Nukrypstant nuo 14 straipsnio, valstybių
narių kompetentingos institucijos gali leisti tam tikromis sąlygomis,
kurias jos laiko tinkamomis, nutraukti tam tikrų Sirijos centrinio banko
lėšų ar ekonominių išteklių įšaldymą arba leisti
Sirijos centriniam bankui naudotis tam tikromis lėšomis ar ekonominiais
ištekliais, nustačiusios, kad lėšų ar ekonominių
išteklių reikia siekiant užtikrinti kredito arba finansų
įstaigų likvidumą prekybai finansuoti, jei atitinkama
valstybė narė pranešė kitoms valstybėms narėms ir
Komisijai apie tokį ketinimą ir ketinimą suteikti leidimą
likus bent dešimčiai darbo dienų iki leidimo suteikimo.“
2 straipsnis
Reglamento (ES) Nr. 36/2012
II priedas iš dalies keičiamas pagal šio reglamento
I priedą.
3 straipsnis
Šio reglamento II priedo tekstas pridedamas
kaip Reglamento (ES) Nr. 36/2012 VIII priedas.
4 straipsnis
Šis reglamentas įsigalioja jo paskelbimo Europos
Sąjungos oficialiajame leidinyje dieną.
Šis reglamentas yra privalomas visas
ir tiesiogiai taikomas visose valstybėse narėse.
Priimta Briuselyje, 
                                                                       Tarybos
vardu
                                                                       Pirmininkas
I PRIEDAS
Į Reglamento (ES) Nr. 36/2012
II priedą įtraukiami šie įrašai:
[Konfidencialus turinys]
II PRIEDAS
11a
straipsnyje minėto aukso, tauriųjų metalų ir deimantų
sąrašas
SS kodas         Aprašymas
7102      Deimantai, apdoroti arba
neapdoroti, tačiau neaptaisyti arba neįtvirtinti.
7106      Sidabras (įskaitant
sidabrą, padengtą auksu arba platina), neapdorotas, pusiau apdorotas
arba turintis miltelių pavidalą.
7108      Auksas (įskaitant
auksą, padengtą platina), neapdorotas, pusiau apdorotas arba turintis
miltelių pavidalą.
7109      Netaurieji metalai arba
sidabras, plakiruoti auksu, neapdoroti labiau už pusiau apdorotus.
7110      Platina, neapdorota, pusiau
apdorota arba turinti miltelių pavidalą.
7111      Netaurieji metalai, sidabras
arba auksas, plakiruoti platina, neapdoroti labiau už pusiau apdorotus.
7112      Tauriojo metalo arba metalo,
plakiruoto tauriuoju metalu, atliekos ir laužas; kitos atliekos ir laužas,
kurių sudėtyje yra tauriojo metalo arba tauriojo metalo
junginių, dažniausiai naudojami tauriajam metalui regeneruoti.
7502      Neapdorotas nikelis.
7503      Nikelio atliekos ir laužas.
7504      Nikelio milteliai ir žvyneliai.
8103      Tantalas ir tantalo gaminiai,
įskaitant atliekas ir laužą.
8112      Renis, indis, germanis.“
[1]               OL L 319, 2011 12 2, p. 56.
[2]               OL L 16, 2012 1 19, p. 1–32.